গীতাধ্যানম্‌

গীতাধ্যানম্‌ (সংস্কৃত: गीता ध्यानम्) বা গীতাধ্যান হল ৯টি শ্লোকে বিভক্ত একটি সংস্কৃত কবিতা। এটি হিন্দুধর্মের অন্যতম প্রধান ধর্মগ্রন্থ ভগবদ্গীতা-র সঙ্গে যুক্ত।:৩৯৫ গীতাধ্যান-এর নয়টি শ্লোকে ভগবদ্গীতা-র সঙ্গে সম্পর্কিত বিভিন্ন ধর্মগ্রন্থ, চরিত্র ও দেবতার প্রতি প্রণাম জানানো হয়েছে এবং উপনিষদ্‌ শাস্ত্রের সঙ্গে ভগবদ্গীতা-র সম্পর্ক দর্শিত হয়েছে। এই ধ্যানটির উৎস নিয়ে গবেষকদের মতবিরোধ থাকলেও ভারতের একাধিক হিন্দু ধর্মগুরু এই এটি উদ্ধৃত করেছেন। বাংলা অনুবাদ মূল সংস্কৃত গীতাধ্যানম্‌-এর প্রথম শ্লোকটিতে অনুধ্যান বা ধ্যান করার কথা বলা হয়েছে: হে জননী ভগবদ্গীতা! [তুমি] স্বয়ং ভগবান নারায়ণ কর্তৃক অর্জুনকে উপদিষ্ট এবং প্রাচীন ঋষি ব্যাস কর্তৃক মহাভারতের মধ্যে গ্রথিত। অদ্বৈততত্ত্বরূপ অমৃতবর্ষণকারিণী, সংসার-নাশিনী, অষ্টাদশ অধ্যায়ে বিভক্তা [হে] ভগবতী, [আমি] তোমার অনুধ্যান করি।:৩৯৫ এই শ্লোকে ভগবদ্গীতা-কে মা বলে উল্লেখ করা হয়েছে। পরবর্তী শ্লোকে ব্যাসকে প্রণাম জানানো হয়েছে। হিন্দু বিশ্বাস অনুসারে, ব্যাস মহাভারত-এর সংকলক তথা ভগবদ্গীতা-র কথক। এরপর কয়েকটি শ্লোকে কৃষ্ণকে (শ্লোকসংখ্যা ৩, ৫, 8) এবং পরমদেবতাকে (শ্লোকসংখ্যা ৯) প্রণাম জানানো হয়েছে। পার্থায় প্রতিবোধিতাং ভাবতাম নারায়ণেন স্বয়ং ব্যাসেন গ্ৰথিতাং পুরাণমুনিনা মধ্যেমহাভারতম্ । অদ্বৈতামৃতবর্ষিণীং ভগবতীমষ্টাদশাধ্যায়িনীমম্ব ত্বামনুসন্দধামি ভগবদ্গীতে ভবদ্বেষিণীম্॥১॥ নমঽস্তু তে ব্যাস বিশালবুদ্ধে ফুল্লারবিন্দায়তপত্রনেত্র। যেন ত্বয়া ভারততৈলপূর্ণঃ প্রজ্বালিতো জ্ঞানময়ঃ প্রদীপঃ॥২॥ প্রপন্নপারিজাতায় তোত্ত্রবেত্রৈকপাণয়ে। জ্ঞানমুদ্রায় কৃষ্ণায় গীতামৃতদুহে নমঃ॥৩॥ সর্বোপনিষদো খাবো গোদ্ধা গোপালনন্দনঃ। পার্থো বৎসঃ সুধীর্ভোক্তা দুগ্ধং গীতামৃতং মহৎ॥৪॥ বসুদেবসুতং দেবং কংসচাণূরমর্দনম্। দেবকীপরমানন্দং কৃষ্ণং বন্দে জগদ্গুরুম্॥৫॥ ভীষ্মদ্রোণতটা জয়দ্রথজলা গান্ধারনীলোৎপলা শল্যগ্ৰাহবতী কৃপেণ বহনী করতেন বেলাকুলা। অশ্বত্থামবিকর্ণঘোরমকরা দুর্যোধনাবর্তিনী সোত্তীর্ণা খলু পাণ্ডবৈ রণনদীকৈবতঃ কেশবঃ॥৬॥ পারাশর্যবচঃ সরোজমমলং গীতার্থগন্ধোৎটমং নানাখ্যানককেসরং হরিকথাসংবোধনাবোধিতম্। লোকে সজ্জনষট্‌পদৈরহরহঃ পেপীয়মানং মুদা ভূয়াদ্ভারতপঙ্কজং কলিমলপ্রধ্বংসি নঃ শ্রেয়সে॥৭॥ মূকং করোতি বাচাল পঙ্গু লঙ্ঘয়তে গিরিম্। যৎকৃপা তমহং বন্দে পরানন্দমাধবম্ ॥৮॥ যং ব্রহ্মা বরুণেন্দ্ররুদ্রমরুতঃ স্তুত্বন্তি দিবৈঃ স্তবৈর্বেদৈঃ সাঙ্গপদক্রমোপনিষদৈর্গায়ন্তি যং সামগাঃ। ধ্যানাবস্থিততদ্গতেন মনসা পশ্যন্তি যং যোগিনো যস্যান্তং ন বিদুঃ সুরাসুরগণা দেবায় তস্মৈ নমঃ॥৯॥ সর্বপল্লী রাধাকৃষ্ণন:১৩ ও নটরাজ গুরু:৭ লিখেছেন যে, গীতাধ্যানম্‌ বৈষ্ণবীয় তন্ত্রসার থেকে গৃহীত। স্বামী চিন্ময়ানন্দ লিখেছেন, গীতাধ্যানম্‌ মধুসূদন সরস্বতী কর্তৃক রচিত হয়েছিল।:২৭ স্বামী রঙ্গনাথানন্দ লিখেছেন, গীতাধ্যানম্‌-এর শ্লোকগুলি সমগ্র ভারতে প্রচলিত। ইদানীং সেগুলি বহির্ভারতেও প্রলচন লাভ করেছে। আমরা জানি না এই শ্লোকগুলি কার রচনা। কেউ কেউ মনে করেন, এগুলি তিন বা চার শতাব্দী আগে ভগবদ্গীতা ও ভাগবত পুরাণ-এর ভাষ্যকার শ্রীধর স্বামী কর্তৃক রচিত হয়েছিল।:১৫ নটরাজ গুরু বলেছেন, গীতাধ্যানম্‌ "গীতার অধিকাংশ ভারতীয় সংস্করণে প্রকাশিত হয়েছে।":৭ স্বামী রঙ্গনাথানন্দ বলেছেন, ভগবদ্গীতা অধ্যয়নের ক্ষেত্রে, "সাধারণত মূল গ্রন্থ অধ্যয়নের আগে আমরা গীতাধ্যানম্‌-এর নয়টি শ্লোক অধ্যয়ন করি।":১৫ হিন্দু ধর্মগুরুরা গীতাধ্যানম্‌ উদ্ধৃত করেছেন। ১৮৯৩ সালে বিশ্বধর্ম মহাসভায় ভাষণ দেবার পর স্বামী বিবেকানন্দ শিকাগো থেকে লিখেছেন যে, , "আমি ঈশ্বরের কাজ করছি এবং তিনি যেখানে নিয়ে যাচ্ছেন, আমি সেখানেই যাচ্ছি। মূকং করোতি বাচালং ইত্যাদি। যিনি মূককেও বাগ্মীতে পরিণত করেন এবং খঞ্জকেও গিরিলঙ্ঘন করান, তিনিই আমাকে সাহায্য করছেন।":৭১ মহাত্মা গান্ধী একটি অনাথ আশ্রমে এই ধ্যানটি সম্পর্কে বলেন, "এই বিদ্যালয়টি দেখে শ্রদ্ধায় আমা মাথা নত হয়েছে। ভাবছি, ভালবাসায় কী না হয়। ভালবাসা দিয়ে মূকও কথা বলতে পারে, খঞ্জও গিরি লঙ্ঘন করতে পারে।" স্বামী রঙ্গনাথানন্দ অষ্টম শ্লোকটি সম্পর্কে লিখেছেন, "ভারতের বহু সন্ত ও ঋষিরা এই শ্লোকটি বারংবার উল্লেখ করেছেন কৃপার শক্তি বোঝাতে।":২৩ স্বামী চিন্ময়ানন্দ গীতাধ্যানম্‌-এর একটি আক্ষরিক অনুবাদ ও বিস্তারিত টীকা প্রকাশ করেছিলেন।: অন্যান্য ইংরেজি অনুবাদগুলি হল: ইতালীয় ভাষাতেও এই ধ্যান অনুদিত হয়েছে: